PSIĆI U OPHODNJI: MOĆAN FILM
Danas će biti vruće, ljudi.
Čeka nas 37 stupnjeva. Navečer će vrućina popustiti,
a uz cijelu obalu predviđamo vedro nebo,
što znači da bi Grad Avantura mogao imati dobar pogled na večerašnju kišu meteora.
Slušate radio Grada Avantura.
Stižem!
J i H otpad, smeće nam doneseš i dobiješ keš.
Jasno, samo čas.
Hank! Telefon!
Evo me.
Bruce, kad ćeš se početi javljati na telefon?
Živiš ovdje gratis.
Loha? Halo?
Čudno. Nema nikoga.
Kako nema? Upravo sam razgovarala s njom.
-Halo? -Što je sad ovo?
Vrata su zaključana.
Netko je vani.
-Što? Gdje? -Gledaj. Ondje.
Što to radi?
Izgleda da krade dizalicu!
Zaboga, ide ravno prema plinu za zavarivanje!
Halo? Psići u ophodnji? Ovdje Janet iz tvrtke J i H otpad.
Cijelo mjesto gori! Morate brzo doći!
U redu, psići. Imamo požar na otpadu.
I zvuči kao da nemamo puno vremena.
Ne postoji prevelik požar ni premalen psić!
Skye, imaš dozvolu za polijetanje.
Vinimo se u nebo!
I krećemo!
Psići, pripremite se za polazak.
U ophodnju pseću kreću!
Vidim požar.
Velik je. Polit ću ga vodom.
Ulaz je blokiran. Oslobodit ću put.
Pun pogodak!
Svega mi, to su Psići u ophodnji! Oni će nas spasiti!
Psići u ophodnji! Bruce, jako će ti se svidjeti.
To su slatki psići koji se okolo voze autima.
Znam da to čudno zvuči, ali ne zamaraj se time.
U redu, Marshalle. Ugasimo tu vatru.
Vodeni top!
-Upomoć! -Ovamo!
-Upomoć! -Upomoć!
Pomozite nam!
-Marshalle, prikolica gori! -Više nemam vode!
-O, ne. -Stiže!
Bravo, Skye!
Jeste li vidjeli? Zato je ona moj najdraži psić.
-Psići u ophodnji! -Izvući ćemo vas odande.
-Oprosti! -Eto zato nosim kacigu.
Hvala vam, hvala!
Drago nam je da ste dobro. Nadam se da šteta nije velika.
Ovdje je ionako sve smeće.
Ovo su hrabri psići o kojima sam ti govorila.
Ovo je Bruce. Osjetljiva je dušica. Sve mu je ovo bilo malo previše.
Hej, slikajmo se s Bruceom i psićima.
Sjajna ideja.
Janet, podigni malenu da i ona bude na slici.
-Dobro mi je ovdje dolje. -Dođi, dušice.
Svi recite "smeće"!
Smeće!
Mrzim biti najmanji psić.
Da je mene tako podigla, napala bih je psećim dahom.
Ali prikolica je bila zaključana izvana. Kako se to dogodilo?
Nećete vjerovati, ali netko nas je zaključao
da ukrade naš elektromagnet od deset tona.
Tko bi htio ukrasti elektromagnet od deset tona?
Vrijeme je za šou!
GRAD AVANTURA VIJESTI
Što ima, ljudi?
Ja sam Sam Stringer i javljam vam se iz centra Grada Avantura,
gdje ćemo vidjeti najveću kišu meteora
u više od 50 godina.
Meteor! Meteor! Meteor!
Jedva čekam vidjeti meteor, Kokoškice.
Kako vidite, ovdje vlada meteorsko ludilo
i svi pogled skreću na nebo.
Meteor! Meteor! Meteor…
Vidiš li meteore?
-Vidim samo tvoju golemu glavu. -Oprosti.
Hajde, Rubble. Propustit ćeš meteor.
Ne misliš valjda da ću gledati
jedinstveni nebeski događaj bez grickalica?
-Chase, odijelo ti je poderano. -Stvarno?
Da, izgleda da si ga već prerastao.
-Svi tako brzo rastete. -Svi? Čak i ja?
Još ne, Skye. Ti si još iste veličine.
Ali ne brini se. Svi psići rastu različitom brzinom.
A neki od nas uopće ne rastu.
Sjajno, stigli su!
Dođite gore. Psići, imamo goste.
Upoznajte Juniorsku ophodnju.
-Nana. -Bok!
-Mini. -Bok!
-I Tota. -Što ima?
Kad odrastu, žele biti u Psićima u ophodnji.
Pa sam ih pozvao da s nama gledaju kišu meteora.
-Ti si Chase, faca! -Da.
-Na posao se bacaš. -Valjda.
A ti si Rubble!
-Fora naočale. -Hvala.
Skye, skoro sam visoka kao ti!
-Ja sam svakako viša. -Ali ne zadugo.
Idite pogledati teleskop.
Ja sam na redu!
Polako, čupavci.
Ova je stvar skupa.
Oprosti.
Pokušajmo opet.
Pogledajte kroz okular i recite nam što vidite.
Oprezno pogledajte kroz okular. Oprezno.
Ne znam baš za tu Juniorsku ophodnju.
Otkad to Psići u ophodnji pružaju usluge čuvanja beba?
Daj, Liberty. Ne otpisuj ih samo zato što su maleni.
Pogledajte sve te zvijezde!
-Sigurno ih ima milijarda! -Trebali bismo ih prebrojiti!
Može.
Jedna, dvije, tri, četiri, pet, šest, sedam…
Pozdrav, svijete. Pozdrav, svemire. Pozdrav, internete!
Zovem se Victoria Vance
i snimam ovaj video kao dokaz da sam najbolja znanstvenica u povijesti.
I ne vjerujte glasinama. Nisam luda znanstvenica.
Dobro, katkad se ponašam malo ludo
i jesam znanstvenica,
ali nisam zato luda znanstvenica.
Shvaćate? Dobro.
Nego, pratim meteor X-2805 posljednje dvije godine.
Sadrži neku vrstu izvora energije
koja je jača od ičega što smo dosad vidjeli na Zemlji.
A to me dovodi do mojeg posljednjeg izuma, Meteorskog magneta!
Fora ime, zar ne?
Ova slatka mala vučna zraka povući će taj meteor s neba
i nježno ga dostaviti na moj prag.
A sad je vrijeme za zabavu.
METEORSKI MIKS
Uhvatila sam meteor i dovlačim ga!
Uspjela sam. Uspjela!
Ja. Victoria Vance.
Svi vi hejteri koji ste mi se smijali
i zvali me ludom znanstvenicom, tko se sad smije?
Ne! Meteor je jači nego što sam očekivala.
Nemam dovoljno snage!
Ovo nije dobro.
...3034, 3035,
3036, 3037, 3038...
Eno ga!
Nisam mislila da će biti tako svijetao.
Izgleda kao da juri ravno prema nama.
Zato što juri!
Svi van iz psećeg tornja!
Uvedite ljude u kuće! Brzo!
Svi s ulice! Morate se odmah skloniti!
Sklonite se! Meteor ide ravno prema nama!
Svi unutra! Uđite!
Hajde, kompa. Ustani. Idemo!
Maknite se s ulice! Nemamo puno vremena!
Čisto!
Ulica je čista!
-Čisto! -Bravo, psići. Sad se sklonite!
Dolje!
Jesu li svi dobro?
Dobro sam.
Meni nije ništa, ali trebat ću dobru kupku.
Moj Bože.
Čekajte, gdje je Juniorska ophodnja?
Nano? Mini? Tote?
To je bilo zakon!
Tako mi je drago da nitko nije ozlijeđen.
O, ne. Pogledajte.
-Pseći toranj. -Potpuno je uništen.
-Naš dom. -Naša vozila.
Sve je nestalo.
Ta je malena stvar napravila toliku štetu?
Ovaj meteor odašilje nekakav čudan energetski puls.
Maknimo se odavde dok ne saznamo što se događa.
Danas, oko 19.31 h,
meteor koji je trebao sigurno proći pored našeg planeta
odjednom je skrenuo s putanje i srušio se na Grad Avantura,
uzrokujući masivnu štetu!
Bio sam ondje, ljudi! Skoro me zgnječio!
U redu.
Luda znanstvenica Victoria Vance uhićena je
nakon što je na internetu preuzela odgovornost za katastrofu.
Uspjela sam! Ja. Victoria Vance.
Jao. Slučaj je jasan kao dan.
GRAD AVANTURA ZATVOR
Ne možete me zaključati!
Ja sam najbolja znanstvenica na svijetu!
Prije najluđa znanstvenica na svijetu.
Čula sam to.
Nisam luda znanstvenica!
Bok, cimerice.
Čini se da je prestao svijetliti.
Možda je to dobro. Taj mi je sjaj jeziv.
Ovo će analizirati meteor i reći nam od čega se sastoji.
Pustit ćemo da se skenira preko noći i vidjeti što možemo saznati.
U redu, psići. Vrijeme je za spavanje.
-Hajde. -Trebaš li pomoć, Skye?
Ne. Mogu ja to.
Laku noć, psići. Ako me trebate, samo sam malo dalje niz hodnik.
-Rydere? -Da?
Nedostaje mi pseći toranj. Ne volim spavati na novim mjestima.
Nema šanse da ću zaspati.
Svi smo imali naporan dan. Vjerojatno si umorniji nego što misliš.
Vidimo se ujutro.
Rubble, prestani se igrati sa svjetlom.
Rubble!
Što je to?
Čudno.
Nisam ja!
Ma daj.
Čini se da je najmanji psić upravo postao najsnažniji psić.
Dobro, da vidimo što ovo stvarno može.
Što se događa? Jeste li svi dobro?
Mislim da imam supermoći.
Ma daj!
Ovo je najčudniji san koji sam ikada imao.
Rubble, ne sanjaš.
Onda je ovo najčudnije budno koje sam ikada imao.
Pogledaj si šape.
To je nekakva vatrena kugla.
Ima smisla. Ti si vatreni psić.
Pitam se koja je tvoja moć.
-Chase? -Marshalle!
-Ovdje! -Kako si dospio onamo tako brzo?
Kamo to?
Sjajno. Sad nespretni psić puca vatrene kugle iz šapa.
Bez brige, ja ću to srediti.
Stari, ja sam jedno s vodom.
Super!
Pogledajte mene. Ja sam hodajući magnet.
Oprosti na tome.
Fora! Ja sam kugla za rušenje.
Rubble, jesi li dobro?
Rock 'n' roll!
Koja je tvoja moć, Liberty?
Dobro pitanje. Pokušavam to otkriti.
U redu, hajde. Evo nas. Supermoći na tri.
Jedan, dva, tri.
U redu.
Nije moć leta.
Zato što imam magnetske šape!
Nemam.
Znam! Ja sam supermoćna kugla za rušenje!
To!
Što se ovdje događa? Nemam moći. Kakva prevara.
Skye leti. Marshall kontrolira vatru. Zuma se pretvara u vodu.
Kao da kristali pojačavaju nešto u tebi.
Ali ja sam samo Liberty. Što je to moje?
Sad kad smo superjunaci, trebamo novo ime.
-Zašto trebamo novo ime? -Mi smo Psići u ophodnji.
Znam, ali sad smo više od toga.
Imamo nešto malo ekstra.
Znam.
A da se nazovemo
"Pseća ophodnja, ali više, s malo ekstra"?
Nije baš pamtljivo.
Što kažete na "Moćni psići"?
Spremni smo za akciju, Rydere!
Chase, Marshalle, pripremite se za polazak.
Moćne šape!
Deset, devet, osam,
sedam, šest, pet, četiri,
tri, dva, jedan,
krenite!
Moćne šape!
Skye, Rocky,
krenite!
Zuma, Rubble, pripremite se za polazak.
-Je li rekao "odrezak"? -Ne, rekao sam "polazak"!
Krenite!
Rydere?
Kao što znaš, nisam dobila supermoći.
Ne znam baš što da radim.
Razmišljao sam o tome, Liberty,
i imam vrlo važnu misiju za tebe.
Imaš? To! To te ja pitam!
Što god ti treba, bilo što, ja sam psić za to.
Sjajno. Trebaš ostati ovdje i paziti na Juniorsku ophodnju.
To nije dobra ideja. Ne.
Pokušavam biti fleksibilnija,
ali ne znam ništa o maloj djeci.
Bez brige, Liberty. Sjajno ćeš to odraditi.
U moćnu pseću ophodnju kreću!
Rydere, vrati se! Nisam stvorena za čuvanje djece!
Kad čujemo riječ "supermoći",
pomislimo na visokobudžetne holivudske filmove
s razmaženim slavnima u tajicama.
Ali sad znamo da su supermoći stvarne.
A slatki mali ćuke koji ih imaju nazivaju se Moćnim psićima.
Upomoć!
Imaju nove moći, nove uniforme i novu robu.
Svim roditeljima koji nas gledaju: žao mi je.
To je bio moj meteor. To bi trebale biti moje supermoći.
Ne podnosim te male mješance.
Ni ja ne podnosim Psiće u ophodnji.
Zato smo tako savršeni cimeri.
Nemoj se previše vezati za mene.
Čim nađem izlaz odavde, idem po svoj meteor.
Možeš li nas malo ostaviti?
Moram nešto nasamo raspraviti s kolegama.
U redu, ovako.
Mace i ja planiramo bijeg iz zatvora.
Pomoći ćemo ti pobjeći
ako obećaš da ćeš podijeliti te supermoći sa mnom.
Dogovoreno?
Sad nemam puno opcija, pa dobro. Dogovoreno.
Dogovoreno je samo ako se rukujemo.
Ako se svi rukujemo.
Šališ se?
Izvrsno. Zapečatit ćemo dogovor. Divno.
Sad, ako pogledaš onamo,
vidjet ćeš da sam ti ostavio malo iznenađenje u zahodu.
Ne, hvala. U redu je.
Nemoj se sramiti. Digni poklopac.
To je nešto najljepše što sam ikad vidjela.
Uložio sam mnogo napora.
Moćni psići imaju nevjerojatne supermoći.
Skye može letjeti, Chase je superbrz, a Rubble je živuća kugla za rušenje.
Dobro, dosta zezanja.
Moja su supersila vatrene šape!
Nisu. Dobro. To je u redu.
To je superbrzina.
Mislim da će mi pozliti.
Zahvaljujući supermoćima iz tajanstvenog meteora,
ovi su psići zaista nezaustavljivi.
Hajde, Liberty. Budi fleksibilna. Budi fleksibilna!
Grad Avantura ne može se zasititi ovih Moćnih psića.
Hej!
-Gledali smo to. -U tome je i problem.
Samo sjedimo i gledamo.
Možda nemamo supermoći, ali to ne znači da ne možemo doprinijeti.
Ne mogu vjerovati da ovo govorim,
ali želite li se vas troje čupavaca jednog dana zaista pridružiti Ophodnji?
-Da! -Apsolutno!
Više od ičega u cijelom svemiru!
Onda ćete vi biti moj osobni projekt.
Podučit ću vas svemu što znam
i pretvoriti vas u prave male pahuljaste strojeve za spašavanje.
Supač!
...97, 98, 99, 100.
Sad ste vi na redu.
-Jedan... -Jedan...
Jao.
Sad trčite s velikim psima! Nije škola bez bola!
Hajdemo!
Hajde, miči šape! Od malaca do specijalaca!
To je sve što možete? Zar ne želite biti u Psićima u ophodnji?
Da vidim taj trud!
Idemo!
Vi ste pravi mali pahuljasti strojevi za spašavanje!
Polako, Liberty.
Upamti, program Juniorske ophodnje samo je zabava.
A ništa nije zabavnije od ostvarivanja svog potencijala.
Nisam rekla da stanete. Miči šape!
Nema još puno. Skoro smo stigli.
To si rekao prije tri kilometra.
Prestani se žaliti. Budi sretna što sam te izvukao iz zatvora.
Bit ću sretna kad ću imati drukčiji pogled.
Stigli smo!
Slatki miris slobode.
-Je li to Humdinger? -Što radi van zatvora?
To jesam ja. I nadam se da mogu računati na vašu podršku na sljedećim izborima.
Prestani se prodavati! Mi smo bjegunci.
Oprosti, zaboravio sam.
Tako je lijepo ponovno biti među mojim obožavateljima.
Nisam glasala za tebe.
Ni ja. Bio si najgori gradonačelnik kojeg je grad ikad imao.
Zato mrzim slobodne i poštene izbore.
Moramo se pritajiti
dok ne uzmemo one supermoći Psićima u ophodnji.
A kako ćemo to učiniti?
Dat ćemo im nešto čemu ne mogu odoljeti.
Evo ga.
-Air Humdinger. -Savršen je.
Kako si mi nedostajao!
U zatvoru sam imao noćne more o letu u ekonomskoj klasi.
Sigurno znaš upravljati ovime?
Bez brige, tvoj je upadljivi mali mlažnjak u dobrim rukama.
Pilotiram ovakvim avionima još od osnovne škole.
To mora da je bila izvrsna škola.
Aktiviran autopilot.
Sad ćemo samo letjeti dok nas Psići u ophodnji ne dođu spasiti.
-A zašto bi to učinili? -Zbog ovoga.
Jesi li poludjela?
Što to radiš?
Sad smo u nevolji. Morat će nas spasiti!
To je bio tvoj plan?
Sad sjedni i jedi indijske oraščiće dok ja vičem "upomoć"!
Stani, zakotrljaj se…
Jeste li vidjeli? Krenulo im je. Ovi su malci ozbiljni.
Drago mi je, Liberty, ali možda je vrijeme za odmor.
Želite li odmor?
Ne trebamo šugavi odmor!
Tako treba, čupavci.
Psići u ophodnji. U čemu je problem?
Upomoć! Ovdje let HD9904.
-Trebamo hitnu pomoć. -Držite se, stižemo.
Skye, odleti onamo i sigurno spusti taj avion.
Možeš li to?
Ja sam Moćni psić. Stvorena sam za to.
Pružat ćemo ti potporu odozdo. Idemo, psići.
Vinimo se u nebo!
Psići u ophodnji su stigli!
Ugasite motore i spustit ću avion na sigurno.
Tu si!
Humdinger?
Upalilo je, baš kao što je rekla.
-Tko je to rekao? -Ja.
-Moj kristal! -Kao da bebi uzimaš slatkiš.
Vrati mi to.
Baš si borbena.
Vidimo se, patuljčice. Bok!
-Ne! -Hvala što ste letjeli Air Humdingerom.
Rydere, javi se. Ovdje Skye.
-Kako ide? -To je bila zamka.
Ukrali su mi kristal. Nemam moći, a avion se ruši.
Gdje si sad?
Ne vidim. Samo malo.
Možeš li se vratiti do zračne luke?
Ne mogu. Predaleko je. Hitno trebam mjesto za slijetanje.
Primljeno. Morat ćemo improvizirati.
Skye, čistimo ti pistu.
Postavi kurs prema Glavnoj ulici.
-Prema Glavnoj ulici? -Potvrdno.
To je najprometnija ulica u Gradu Avantura!
I najduža.
U redu, psići. Moramo napraviti pistu. Nemamo mnogo vremena.
Mičite se, ljudi.
Ne morate ići kući, ali ovdje ne smijete ostati.
Chase, označi pistu. Sve do kraja.
Chase faca, na posao se baca.
Bljeskalice!
Imam potrebu za superbrzinom!
Ovo je križanje zatvoreno!
Imam pogled na pistu.
U redu, hajdemo.
Zatvorite oči i slušajte smirujući zvuk moga glasa.
U završnom sam prilazu.
O, ne.
Idem ispod!
Hajde, mali. Lagano slijetanje. Lagano slijetanje.
U redu, grubo slijetanje.
E, to je lijepo parkiranje.
Vratili su se. Dođite, vratili su se!
-Super! -To!
Kako je prošlo?
-Nije dobro. -Dajte, pa vi ste Moćni psići.
-Koliko loše može biti? -Bila je to zamka.
Skye su ukrali kristal.
Znači, stvarno nije dobro.
Hej, Skye. Jesi li dobro?
-Ne mogu vjerovati da više nemam kristal. -To se moglo dogoditi bilo kome od nas.
Ali nije. Dogodilo se meni.
Kad sam rođena, bila sam kržljavica.
-Znaš što to znači? -Da si bila najmanja?
Najmanja i najslabija.
Nije lako biti najmanji.
Prilično rano naučiš da će tebi sve biti teže.
Kad si najmanji, uvijek te posljednjeg izaberu.
A katkad te uopće ne izaberu.
Na kraju sam shvatila da ću, ako želim bolji život,
morati uzeti stvari u svoje ruke.
Ne! Vratite se!
Imam te. U redu je.
Maknut ću te s hladnoće.
Ne bih ni trebala biti u Ophodnji. Ryder nije htio još jednog psića.
A da jest, sigurno ne bi izabrao tako malenog poput mene.
Nisam imao pojma.
Kad sam imala supermoći, prvi put u životu
nisam se osjećala kao najmanja i najslabija.
Učinila bih sve da dobijem taj kristal natrag.
Bravo. To vam je najbolje vrijeme dosad!
Liberty, možemo li razgovarati?
U redu, čupavci. Odmor od pet minuta.
Ma nula minuta. Radite sklekove.
Kažem ti, Rydere, ovi su čupavci sjajni.
Liberty, moramo završiti program Juniorske ophodnje.
-Što? -Preopasno je.
Skyeine supermoći pale su u pogrešne ruke
i nemamo pojma što nas čeka.
Ali čupavci mogu pomoći.
Možda su maleni, ali i sam si rekao
"ne postoji premalen psić" jedno milijun puta.
Znam da ti Juniorska ophodnja jako puno znači,
ali zasad ih moramo zaštititi.
A to znači da ih moramo poslati kući.
Želiš li im ti reći ili da to napravim ja?
Što ćete nam reći?
Nano, Mini, Tote, imam loše vijesti.
-Ukidam program Juniorske ophodnje. -Što?
-Ne. -Žao mi je.
Nadam se da ćemo ga opet pokrenuti kad bude sigurno.
Kad će to biti?
Ne znam.
Rydere, žao mi je što sam izgubila kristal.
Nisi ti kriva. Nisam te smio samu slati onamo.
Stalno razmišljam,
da nisam tako malena, mogla sam ih spriječiti da ga uzmu.
Nemoj si to predbacivati. Vratit ćemo ga.
Namjestio sam kompjuter da skenira sektor po sektor grada
i traži energetski potpis kristala.
Samo reci kad, ja sam spremna.
Skye, u ovoj ćeš misiji morati ostati kod kuće.
-Što? -Više nemaš supermoći.
Ali moram nešto učiniti.
Moram te zaštititi.
Dok ne vratimo taj kristal, moraš biti ovdje.
To nije pošteno.
Žao mi je, Skye. Ali moja je odluka konačna.
Pokušaj se odmoriti.
Napokon.
Pitam se što će biti moja supermoć.
Ne diraj.
Pecka.
Mogu kontrolirati struju!
Ako mrziš da te zovu ludom znanstvenicom,
ovo ti ne pomaže imidžu!
Mislim da ću stati ovdje.
Ovo je nevjerojatno! Osjećam kako energija prolazi mnome!
Prestani s tim! Statički elektricitet uništava mi brkove.
A pogledaj što je učinio macama!
Meteorski magnet nije imao dovoljno snage.
Ali pogledaj me sad.
Samo trebam napraviti nekoliko izmjena i ja ću mu moći dati svu potrebnu snagu.
Napokon ću moći uhvatiti sve meteore koje želim!
Što će ti još meteora?
Vidio si kakva je moć bila u prvom.
Tko zna što je još ondje?
Otkriven energetski potpis.
Moj kristal!
Mislim li vratiti svoj kristal, treba mi sva moć koju mogu dobiti.
To su svi.
Vratit ću ih prije negoli itko primijeti da su nestali.
Imam te. Prebacujem motore u tihi rad.
E, nećeš!
Baj-baj.
Vraćaj se ovamo!
Zaista ne možeš brže letjeti?
Želiš li da usporim da me sustigneš, kuče?
-Tako si predvidljiva. -Pusti me odavde!
Nisi tako super u zaštitnom polju, je li?
Neka ti ne bude žao što si izgubila.
Ljudi me cijeli život podcjenjuju.
Ali hvala na kristalima.
Ne!
Vrijeme je da iskoristim svu ovu moć!
Ovo je nevjerojatno!
Mogu doprijeti dalje u svemir nego ikad prije.
Prestani! To što radiš je opasno. Ljudi bi mogli nastradati.
Zašto bih marila za druge ljude? Oni nikad nisu marili za mene.
Nije bilo važno koliko sam bila pametna.
Smijali su mi se i zvali me ludom znanstvenicom.
Zato sam uzela stvari u svoje ruke.
Obećala sam si da se više ni zbog koga
neću osjećati malenom i nevažnom.
Žao mi je što ti se to dogodilo.
Što ti znaš? Ti si samo pas.
Znam kako je to kad se osjećaš malenom i beznačajnom.
Kao da moraš raditi dvostruko više od drugih da dokažeš da pripadaš.
Zato sam ja sve riskirala da vratim svoj kristal.
Ali samo sam pogoršala situaciju.
Čini se da sam zaista premalena da nešto promijenim.
To je bilo dobro. Znam što pokušavaš.
Malo bismo se povezale, ja bih se raznježila i rasplakala,
pa se predomislila i pustila te?
E, pa to se neće dogoditi!
S kim razgovaraš? Je li to Skye?
Humdingere.
Bila je ljubazna i donijela mi ostatak kristala.
Nisu li prekrasni?
Upamti, imali smo dogovor. Jedan je od tih kristala moj.
Dobro. Dogovor je dogovor.
Bože! Mogu govoriti!
-Toliko toga želim reći! -Daj mi taj kristal!
Kako se ovo pali? Hajde, supermoći.
Vidi ti to.
Uvijek sam znao da ću biti velika faca u Gradu Avantura.
Sad me ispričajte. Moram posjetiti Psiće u ophodnji.
Ti štenci i ja imamo nedovršena posla.
O, ne.
Rydere! Rydere! Rydere!
-Skye nema. Uzela je kristale! -Što?
Skye, ovdje Ryder. Prijam.
Skye, ovdje Ryder. Čuješ li me?
Računalo je pronašlo nestali kristal.
-Sigurno je otišla po njega. -O, ne.
Hajdemo, psići. Skye treba našu pomoć.
Kako ćemo pomoći Skye kad nemamo svoje supermoći?
Čini se da ovo radimo na staromodan način.
Onda idem s vama.
Što je to bilo?
Potres!
Mislim da to nije potres.
Vidi, vidi.
Pa to su moji stari prijatelji, Psići u ophodnji.
-Humdinger. -Nekako je drukčiji.
Zaglavio sam!
-Imam te! -Idemo!
Raširite se i pazite da vas ne nagazi.
Mirujte da vas mogu zgnječiti.
Makni se s ceste!
Kakvo to bezdušno čudovište gazi kamion za sladoled?
Nema boljega od dana u salonu.
Sigurno se šališ.
Prikolica!
Hej!
Znam te. Ti si u Psićima u ophodnji. Razmišljala sam da se učlanim.
Ne da sudjelujem u spašavanjima, očito,
nego za društvene medije ili tako nešto.
Drži se!
Oprosti na tome!
Kad bolje razmislim, kome treba posao?
Nećeš tako lako pobjeći.
Vraćaj se ovamo!
Ovo je slijepa ulica!
Okrenite se!
Izgleda da je ovo kraj puta, Psići u ophodnji.
-Što ćemo? -Ne znam. Zatočeni smo!
U juniorsku ophodnju pseću kreću!
To je Juniorska ophodnja!
Što je to? Maknite to s mene!
Operacija Alergije.
Kreni!
Kihnut će!
Marshalle, kristal mu je u džepu sakoa!
Bacam se na posao!
-Imam ga! -E, nemaš!
Marshalle!
Nitko se ne igra s Golemim Humdingerom.
Ako se igraš s vatrenim psićem, mogao bi se opeći.
Vruća dosjetka.
On se smanjuje!
Humdingere, vraćaš se u zatvor.
Ne opet.
To te ja pitam. Pravi mali pahuljasti strojevi za spašavanje.
Upadajte, čupavci. Vozite se sa mnom.
Bravo, Marshalle. Uzmimo taj kristal i idemo po Skye.
Toliko meteora, a tako malo vremena.
Zar ne znaš čitati? Na znaku piše "ne ulazi"!
Dobar dan!
Prodajemo kolačiće Kluba psića od vrata do vrata.
Jeste li možda za sladak i fin zalogaj?
Slušam. Što imate?
Omeli su Vance na vratima. Zuma, ti si na redu.
Na zapovijed, Rydere.
Imamo obične, s mrvicama, s karamelom…
-Ne. Ne. Neću. -Paprene s đumbirom…
Zasurfajmo.
Ne smijemo jesti čokoladu, ali vjerovat ćemo vam na riječ.
Naručite sada
i dobit ćete kolačiće za šest do osam tjedana.
To se čini kao puno vremena.
Skye? Skye? Gdje si?
Zuma?
-Drago mi je što te vidim. -Vrijeme je da izađeš odavde.
Moćne šape.
Tako neće ići.
Samo jedno od vas ima moći! Niste mi dorasli!
Mi smo tim.
Kad si protiv jednog, protiv nas si svih.
U redu, neka bude po tvom.
-Chase! -Imam ga.
Marshalle!
Postat će vruće!
Rocky!
Pazi!
Makni ruke s naših vozila.
Reci joj, Rocky!
Rubble!
Moćne šape!
-Skye! -Ja ću.
E, nećeš!
Chase!
Pogledaj me. Rastezljiva sam!
To je moja supermoć! Ja sam elastična i fantastična!
Liberty?
-Možeš li nas povući, molim te? -Nema problema.
Dobar ulov, Liberty!
Htjela sam biti fleksibilnija, ali ovo je smiješno.
U redu, psići, igra je gotova!
Vratite mi taj kristal!
Zuma!
-Kamo je otišao? -Ovdje, stara!
Moraš biti brža.
Ne možeš se zauvijek skrivati!
Ti kristali pripadaju nama, stara.
Ne!
Isključimo taj Meteorski magnet jednom za svagda.
Rubble, hoćeš se provozati?
Timski rad spašava grad.
-Ne! Stanite! Što radite? -Paljba!
Ne!
O, da. Što kažete na to?
Victoria Vance, uhićena si.
U velikoj si nevolji!
Prvo ćete me morati uhvatiti!
Kamo si pošla?
Vi šugavi mješanci mislite da ste pametni,
ali ti će meteori pasti, sviđalo se to vama ili ne.
Govori istinu.
Stotine meteora idu ravno prema gradu.
-Što si učinila? -Što da kažem?
Čini se da sam ipak luda znanstvenica.
Napokon je priznala.
Skye, trebala bi odletjeti onamo
i uništiti koliko god meteora možeš.
Još vjeruješ u mene, nakon svega što se dogodilo?
Uvijek sam vjerovao u tebe, Skye.
Zbog tebe sam počeo govoriti "ne postoji premalen psić".
Dat ću sve od sebe, Rydere.
Čekaj.
Ako ideš u borbu protiv meteora,
uzmi svu moć koju možeš.
Vjerujemo u tebe, Skye.
Neću vas iznevjeriti.
Vinimo se u nebo.
Psići, moramo evakuirati grad. Krenimo!
Gdje ste?
Evo vas.
Aktiviram računalo za ciljanje.
Idemo.
Pali!
Samo se drži i prži!
-Pogođena sam! -Skye, jesi li dobro?
Dobro sam, ali morat ću napustiti mlažnjak.
U redu, svemirsko kamenje. Da vas vidim!
Meteori idu ravno prema Gradu Avantura!
Odmah evakuirajte područje. Ponavljam, evakuirajte područje!
U zaklon, ljudi! Ponesite samo ono najophodnije!
Hajde, Skye.
To su svi. Nebo je čisto.
Nije.
Skye, dolazi ogroman meteor.
Ništa ne vidim.
Samo malo.
O, ne.
Skye, moraš otići odande!
Ne mogu, Rydere. Moram pokušati.
Spasi se, Skye! Taj je meteor prevelik!
Ne postoji premalen psić.
Ne postoji premalen psić!
Skye!
Čekajte. Što je to?
Vidite? Zato je ona moj najdraži psić.
To, Skye!
To!
To je bilo nevjerojatno.
Toliko se ponosim tobom, Skye.
Nikad nisam vidio nešto hrabrije.
Ne mogu vjerovati. Uspjela je. To!
Bravo, Psići u ophodnji!
Zaplješćimo Skye i Moćnim psićima!
Mi smo Moćni psići, branitelji Grada Avantura
i čuvari svega što je dobro u svijetu.
Zbog svojih supermoći imamo dužnost
štititi sve one koji trebaju našu pomoć.
Obećavamo da ćemo uvijek biti pravedni
i dati sve od sebe da svijet bude siguran.
Jer čak i najmanji psić
može napraviti najveću promjenu.
Ne postoji preveliko spašavanje…
Ni premalen psić.
Prijevod titlova Dunja Medaković